《画堂春（长新亭小饮）》
宋代·赵长卿

小亭烟柳水溶溶。野花白白红红。恼人池上晚来风。吹损春容。

又是清明天气，记当年、小院相逢。凭栏幽思几千重。残杏香中。

作者简介：赵长卿号仙源居士。江西南丰人。宋代著名词人。 宋宗室，居南丰。生平事迹不详，曾赴漕试，约宋宁宗嘉定末前后在世。从作品中可知他少时孤洁，厌恶王族豪奢的生活，后辞帝京，纵游山水，居于江南，遁世隐居，过着清贫的生活。他同情百姓，友善乡邻，常作词呈乡人。晚年孤寂消沉。《四库提要》云：“长卿恬于仕进，觞咏自娱，随意成吟，多得淡远萧疏之致。”